The Good Fight

The Good Fight er en amerikansk nettserie produsert for strømmetjenesten CBS All Access. Seriens første sesong hadde premiere 19. februar 2017. Våren 2020 hadde sesong 4 premiere. Sesong 5 hadde premiere i juni 2021.

Serien er en oppfølger til dramaserien The Good Wife, som ble sendt mellom 2009 og 2016. I likhet med The Good Wife ligger manuset til The Good Fight tett opp til begivenheter og samfunnsutviklingen i virkelighetens USA, og kan tolkes som en kommentar til hendelsene i USAs politiske liv.

Handling 
Serien følger Diane Lockhart (Christine Baranski) idet hun blir tvunget ut av advokatkontoret Lockhart, Deckler, Gussman, Lee, Lyman, Gilbert-Lurie, Kagan, Tannebaum, & Associates etter at en enorm finanssvindel fører til at Dianes sparepenger blir borte og at ryktet til hennes guddatter Maia Rindell (Rose Leslie) blir ødelagt. De får muligheten til å begynne med blanke ark i et advokatfirma der majoriteten av partnere og ansatte advokater er afrikansk-amerikanere. Andre sentrale rollefigurer i serien er Adrian Boseman, Barbara Kolstad og Julius Cain, som er seniorpartnere i advokatfirmaet, og den unge advokaten Lucca Quinn. Diane Lockharts ektemann Kurt McVeigh er en birolle som figurerer i mange av episodene, og det samme gjør statsadvokaten Colin Morrello, som Lucca innleder et forhold til. Advokatfirmaets etterforsker Jay DiPersia og etterhvert Marissa Gold får en mer fremtredende plass ettersom serien utvikler seg.

Medvirkende 
 Diane Lockhart … Christine Baranski
 Lucca Quinn … Cush Jumbo
 Maia Rindell … Rose Leslie
 Barbara Kolstad … Erica Tazel
Jay DiPersia ... Nyambi Nyambi
 Marissa Gold … Sarah Steele
 Adrian Boseman … Delroy Lindo
 Colin Morrello … Justin Bartha
 Kurt McVeigh … Gary Cole 
 Mike Kresteva … Matthew Perry

Referanser

Eksterne lenker
 

TV-serier fra 2010-årene, fra USA
Rettsdramaserier fra USA